CELEX: 32015D0522
Language: hr
Date: 2015-03-25 00:00:00
Title: Provedbena odluka Komisije (EU) 2015/522 оd 25. ožujka 2015. o određenim zaštitnim mjerama u vezi s visokopatogenom influencom ptica podtipa H5N8 u Mađarskoj (priopćeno pod brojem dokumenta C(2015) 1711)

27.3.2015   
            
            
               HR
            
            
               Službeni list Europske unije
            
            
               L 82/111
            
         PROVEDBENA ODLUKA KOMISIJE (EU) 2015/522
   оd 25. ožujka 2015.
   o određenim zaštitnim mjerama u vezi s visokopatogenom influencom ptica podtipa H5N8 u Mađarskoj
   
      
         (priopćeno pod brojem dokumenta C(2015) 1711)
      
   
   (Vjerodostojan je samo tekst na mađarskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Influenca ptica zarazna je virusna bolest ptica, uključujući perad. Zarazu domaće peradi virusom influence ptica uzrokuju dva glavna oblika te bolesti koji se razlikuju po svojoj virulenciji. Niskopatogeni oblik načelno izaziva samo blage simptome, dok visokopatogeni oblik uzrokuje visoke stope smrtnosti u većini vrsta peradi. Ta bolest može ozbiljno utjecati na profitabilnost peradarstva.
            
         
               (2)
            
            
               Influenca ptica pojavljuje se uglavnom kod ptica no u određenim okolnostima njome se može zaraziti i čovjek, iako je rizik općenito vrlo nizak.
            
         
               (3)
            
            
               U slučaju izbijanja influence ptica postoji opasnost da se uzročnik bolesti proširi na druga gospodarstva u kojima se drži perad ili druge ptice koje se drže u zatočeništvu. Kao rezultat toga može se proširiti iz jedne države članice u druge države članice i treće zemlje trgovinom živim pticama ili njihovim proizvodima.
            
         
               (4)
            
            
               Direktivom Vijeća 2005/94/EZ (3) utvrđuju se određene preventivne mjere u vezi s nadzorom i ranim otkrivanjem influence ptica te minimalne mjere kontrole koje se primjenjuju u slučaju izbijanja te bolesti kod peradi ili ostalih ptica koje se drže u zatočeništvu. Tom se Direktivom osigurava utvrđivanje zaraženih i ugroženih područja u slučaju izbijanja visokopatogene influence ptica.
            
         
               (5)
            
            
               Nakon što je Mađarska 24. veljače 2015. prijavila izbijanje visoko patogene influence ptica podtipa H5N8 na gospodarstvu za tov patki u okrugu Békés, donesena je Provedbena odluka Komisije (EU) 2015/338 (4).
            
         
               (6)
            
            
               Provedbenom odlukom (EU) 2015/338 predviđeno je da zaražena i ugrožena područja utvrđena u Mađarskoj u skladu s Direktivom 2005/94/EZ sadržavaju najmanje područja koja su u Prilogu toj Provedbenoj odluci navedena kao zaražena i ugrožena. Provedbena odluka (EU) 2015/338 primjenjuje se do 26. ožujka 2015.
            
         
               (7)
            
            
               Privremene zaštitne mjere uvedene nakon izbijanja te bolesti u Mađarskoj revidirane su u okviru Stalnog odbora za bilje, životinje, hranu i hranu za životinje te se područja pod ograničenjima sada mogu preciznije opisati.
            
         
               (8)
            
            
               Kako bi se spriječili nepotrebni poremećaji trgovine unutar Unije i izbjegle neopravdane prepreke trgovini koje nameću treće zemlje, potrebno je definirati zaražena i ugrožena područja u Mađarskoj na razini Unije u suradnji s tom državom članicom te utvrditi vrijeme trajanja regionalizacije.
            
         
               (9)
            
            
               Radi jasnoće Provedbenu odluku (EU) 2015/338 trebalo bi staviti izvan snage.
            
         
               (10)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Mađarska osigurava da zaražena i ugrožena područja utvrđena u skladu s člankom 16. stavkom 1. Direktive 2005/94/EZ sadržavaju najmanje područja koja su u dijelovima A i B Priloga ovoj Odluci navedena kao zaražena i ugrožena područja.
   Članak 2.
   Provedbena odluka (EU) 2015/338 stavlja se izvan snage.
   Članak 3.
   Ova je Odluka upućena Mađarskoj.
   
      Sastavljeno u Bruxellesu 25. ožujka 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).
   
      (4)  Provedbena odluka Komisije (EU) 2015/338 od 27. veljače 2015. o određenim privremenim zaštitnim mjerama u vezi s visokopatogenom influencom ptica podtipa H5N8 u Mađarskoj (SL L 58, 3.3.2015., str. 83.).
   
      PRILOG
      DIO A
      Zaraženo područje kako je utvrđeno u članku 1.:
      
                  ISO kôd države
               
               
                  Država članica
               
               
                  Oznaka
                  (ako je dostupno)
               
               
                  Naziv
               
               
                  Datum do kojeg se primjenjuje u skladu s člankom 29. Direktive 2005/94/EZ
               
            
                  HU
               
               
                  Mađarska
               
               
                  Poštanski broj
               
               
                  Područje obuhvaća:
               
               
                  27.3.2015.
               
            
                   
               
               
                   
               
               
                  5525
               
               
                  Dio grada Füzesgyarmata i njegove okolice (u okrugu Békés) u krugu promjera 3 kilometra, čije je središte na točki zemljopisne širine 47.1256 i zemljopisne dužine 21.1875.
                  Uz to, dio grada Füzesgyarmata zapadno od ulica Kossuth i Árpád i sjeverno od ulice Mátyás.
               
               
                   
               
            DIO B
      Ugroženo područje kako je utvrđeno u članku 1.:
      
                  ISO kôd države
               
               
                  Država članica
               
               
                  Oznaka
                  (ako je dostupno)
               
               
                  Naziv
               
               
                  Datum do kojeg se primjenjuje u skladu s člankom 31. Direktive 2005/94/EZ
               
            
                  HU
               
               
                  Mađarska
               
               
                  Poštanski broj
               
               
                  Područje obuhvaća:
               
               
                  5.4.2015.
               
            
                   
               
               
                   
               
               
                  4172
                  5520
                  5525
                  5526
               
               
                  Dio okruga Békés i Hajdú-Bihar u krugu promjera 10 kilometra, čije je središte na točki zemljopisne širine 47.1256 i zemljopisne dužine 21.1875, koji sadržava cijelo područje naselja Füzesgyarmat i Töviskes te:
                  
                              —
                           
                           
                              dio grada Szeghaloma sjeverno od ulica Arany János i Kinizsi,
                           
                        
                              —
                           
                           
                              čitavo područje općine Kertészsziget,
                           
                        
                              —
                           
                           
                              dio općine Biharnagybajom južno od ulica Kossuth i Rákóczi.